
A címben szereplő vörös a vörös- 
nyakkendőt jelenti, a kék pedig a 
kékszínűt. Vagyis úttörőkről meg 
kisdobosokról szeretnék írni. Pon- 
tosabban arról, hogy ebben a szep- 
temberben kezdődő iskolai eszten- 
dőben hogyan és mit dolgozhatnak 
együtt kisdobosok és úttörők, mivel 
segíthetik egymás munkáját? Sok fel- 
adat van, jut munka mindenkinek! 


Tíz év alatt 
felnő az ember 


Csillebérc nevét még az óvodások 
is ismerik. Zánkáról ugyancsak min- 
denki tudja, hogy ott, a Balaton 
partján saját vasút- és hajóállomással, 
emeletes szállodákkal, télen-nyáron 
lakható úttörőváros épül. Gondo- 
lom, ha valaki megkérdi, hol van a 
megyétekben vagy városotokban út- 
törőház, sportpálya vagy éppenség- 
gel kisvasút, meg tudja mondani 
minden kisdobos. Érthető, saját szü- 
lőföldje nevezetességéhez tartozik 
ez is. Ha a csapatotthont keresi egy 
idegen, útbaigazítja valamelyikőtök. 
Ismertem olyan őrsöt, amelynek a 
Tisza partján saját, nádból-fából ösz- 
szerótt kunyhója volt s ezt, amikor 
nyolcadikban elbúcsúztak az úttörő- 
élettől — kisdobosok örökölték. 
Ezt is tudta mindenki. Amiről eddig 
szóltam, azt nagyjából készen kapjá- 
tok. Persze előfordul, hogy egy épít- 
kezésnél szükség van a ti segítsége- 

tekre is. Láttam csapatotthont Bala- 
tonon — mely kisközség Hevesben 
és nem a tó! —, iskolát Hanságligeten, 
ahol mindenki dolgozott. Parképítés, 
virágosítás, az elültetett fák gondo- 
zása, mind-mind feladat. 

a. Nekünk épül, mi építjük" annak 
a feladatnak a neve, melynek kapcsán 
beszámolhattok erről. A ti munká- 
tokra is számít mindenki, hiszen tíz 
év alatt úttörő és kiszes lesz belőle- 
tek, felnőtté válik az ember, aki ma 
még kisdobos. Milyen jó lesz akkor 
végigsétálni azon az úton, melynek 
a fáit te is segítetted ápolni! 


Itt lakunk! Hol lakunk ? 


Ebben az évben lesz olyan úttörő- 
csapat, ahol elsősorban helytörténeti 
kutatásokkal foglalkoznak a pajtások. 
A mi megyénk" ennek a feladatnak 
a címe. Vajon ismeritek-e községe- 
tek, városotok nevezetes épületeit, 
s azt, hogy ezek miért lettek híressé? 
Van-e ezekhez kapcsolódó rege vagy 
história? Kitől hallottátok, ki mesélte 
el? Van-e felétek népviselet? Talán 
bizony falumúzeum is készült már, 
s ti is az úttörőkkel együtt jártátok 
a pincét és a padlást, összegyűjtvén 
a néprajzi emléktárgyakat. Azt tud- 
játok-e, ki híres ember született ná- 
latok vagy közeletekben? S ki a mai 
képviselőtök országos ügyekben? Hát 
a tanácselnököt, párttitkárt, a tsz 
elnökét s a tanács tagjait ismeritek-e? 
Lehet, valamelyikőtök édesapja vagy 
édesanyja is közülük való? 


Akinek a nevét hordjuk 


Az ember általában valakinek a 
nevét viseli, családi nevét édesapja 
után, a keresztnevét meg rokonai, 
szülei vagy névadó szülei adják. Az 
úttörőcsapatban is mindennek: raj- 
nak, őrsnek és magának a csapatnak 
is van neve. Vannak családok, ahol 


minden lány neve Erzsébet — van- 
nak csapatok, ahol ugyanilyen ha- 
gyományok élnek. Táplánszentke- 
reszten például mindig talál az em- 
ber egy Tőzike őrsöt. Érthető — 
arra korán jön a tavasz s vele együtt 
ez a tavaszt hozó, hóvirágot is meg- 
előző kedves kis virág. Ha az úttörő- 
tőzikék megnőnek, akkor a búcsúzó 
nyolcadikos tőzikéktől egy másodi- 
kos őrs ,örökli" a nevüket. És ez 
így megy már esztendők óta! Úgy 
gondolom, alaposan kell ismerni azt, 
akit példaképül, névadóként tisztel 
az úttörőcsapat, hiszen azért viselik 
a nevét, mert hozzá akarnak hason- 
lítani. , Az emberi haladás magyar út- 
törői" annak a feladatnak a címe, 
mely ezzel foglalkozik. De ha alapo- 
san megnézzük, cím nélkül is csinál- 
ják ezt a pajtásaink. Itt van például 
a budapesti, VII. kerület Hernád utcai 
iskola Bokányi Dezső úttörőcsapata. 
Azt feljegyzi névadójukról valameny- 
nyi lexikon, hogy 1919-ben, a Ta- 
nácsköztársaság idején munkaügyi és 
népjóléti biztos volt, s a Vörös Had- 
sereg III. hadtestének parancsnoka. 
De mennyivel többet tudnak róla 
csapatának tagjai! Rokonaival leve- 
leznek, meglátogatják őket Baján, no 
meg számon tartják a nevét viselő 
intézményeket is. Így kötöttek ba- 
rátságot az Építők Bokányi munkásőr 
zászlóaljával. Gondolom, ezt más 
csapat is megteheti! 


Leninváros utat mutat 


Tiszaszederkény városa büszkén 
viseli ma már a Leninváros nevet. 
nA mi Leninvárosunk". Ez a neve an- 
nak a feladatnak, melyben a pajtások 
a várossal, fejlődő, modern vegy- 
iparával foglalkoznak. És természete- 
sen — névadójával. Itt aztán , bedol- 
gozhatnak" az ügyes kisdobosok! 
Történetek, dalok, versek Leninről, 
szép albumok, képek gyűjtése, mind 
lehet olyan ,aprómunka", melyben 


igencsak hasznossá válhatnátok! Ér- 
dekes lenne, ha barátságot kötnétek 
egy még régebbi Leninvárosunkkal: 
Pesterzsébettel. Budapest XVIII. ke- 
rülete 1919-ben vette fel Lenin ne- 
vét. Persze Lenin nevét viselő intéz- 
mények felkutatása, téeszek, iskolák 
— mind nektek való feladat lehetne! 
S mert Lenin nehezen képzelhető el 
a gyerekek, a jövő jelképe nélkül, 
összefügg ez egy másik, úttörőknek 
szánt feladattal : azzal, hogy az ötven- 
esztendős lenini pionírszervezettel 
ismerkedjetek meg! Igenám, de amíg 
az úttörők tanulnak, írnak is oroszul, 
ti vajon mit tehettek? Hát énekel- 
jetek olyan dalokat, melyeket a szov- 
jet gyerekek ismernek, s tanuljatok 
meg olyan játékokat, melyekkel ők 
játszanak! Ebben segítenek majd 
nektek az úttörők. 


Ami csak a mienk! 


Van ebben az évben egy feladat, 
mely csak néktek, kisdobosoknak 
szól. Titkot kerestek, erdő-mező tit- 
kait. Ez a feladat neve is! Ősszel ter- 
mények, magok gyűjtése, tavasszal 
magok csíráztatása, kiskert készítése, 
téli madarak etetése, életének figye- 
lése, fényképezése, rajza, s a lakó- 


hely vidékének alapos ismerete. 


Tulajdonképpen, ha alaposan meg- 
nézzük, cseles feladat ez nagyon! 
Mert, ha tudom, hol nő lakóhelye- 
men tavaszi hérics, hol terem a leg- 
több csipkebogyó — akkor ismerem 
annak a rétnek, dombnak vagy éppen- 
séggel hegynek a történetét is, hon- 
nan kapta a nevét? Ismerem a hozzá 
fűződő mondákat, tudom ki lakott 
ott, kinek a birtoka volt, s azt is, 
mikor volt a földosztás azon a ré- 
szen? És természetesen tudom, ál- 
lami gazdasághoz vagy téeszhez tar- 
tozik, melyiknek a területét milyen 
géppel művelik, s tán még azt is, ki 
a kombájn kezelője? Tehát egy szem 
csipkebogyó vagy bodzavirág elvezet- 
het földrajzi, történelmi stb. ismere- 
tekhez! És itt aztán a vörösnyakken- 
dő nagyon is tud segíteni a kéknek! 


Kérdőjelek erre — arra 

Végiggondoltam sorjában, 
mennyi munka jut ebben az eszten- 
dőben a csapatoknak — és bennük 
a kisdobosoknak is! Sok a tennivaló, 
csak meg kell látni, észre kell venni! 
Ha figyelitek a faliújság híreit, nyil- 
ván sok közös feladatot találtok. A 
csapatvezetőségnél jelentkezhettek 
munkára. Kérésteket akár írásban is 
előterjeszthetitek, szépen megraj- 
zolva, megírva! 


szép 


És most a szerkesztőség kérdőjelei 
következnek, vagyis inkább kérdé- 
sei: Mit segítetek az úttörőknek — 
s mit segítenek ők nektek? Mivel 
egészítitek ki egymás tudását, isme- 
retét? Mi is tudni szeretnénk mun- 
kátokról, eredményeitekről. Éppen 
ezért arra kérünk benneteket, íÍrjá- 
tok meg nekünk mindazt, amit így, 
együtt, vállvetve vörös- és kéknyak- 
kendősök végeztek! Arra kérünk, 
hogy leveleitekre rajzoljatok rá egy 
parányi vörös és kék háromszöget 
— nyakkendőtök jelképeit! 


GAÁL ÉVA rajza Kisdobos 


Köszöntő 
tanévnyiításkor 


Almát, körtét, szilvát, szőlőt 
hoz szeptember, 

nekünk új tanévet, tudja 
minden ember. 


Mint az égen átcsóvázó 
üstökösök, 

ragyogjanak munkánk nyomán 
az ötösök. 


Kívánjuk a húgocskáknak 
öcskösöknek, 

ne legyenek szűkiben az 
ötösöknek. 


Kívánjuk tanárainknak, 
hogy vödrökkel 

minket nyakon önthessenek 
ötösökkel. 


Ha szűkölködünk megszolgált 
ötösökben, 

a tanév nekik se könnyű, 

de nekünk sem. 


Ne mint az üres jászolba 
Nincses ökre, 

bámuljunk a meg nem szerzett 
ötösökre. 


Köszöntőnkben csökönyös rím 
a sok ötös, 
mert szándékunk jól tanulni 
már örökös. 

WEÖRES SÁNDOR 


Szól a csengő 


Szól a csengő: csingi-lingi, 
zajos lesz az udvar, 
selymes füvön labdát mától 
már senki sem rugdal. 


Régen látott pajtit ölel 
át a barna Péter, 
összeszoknak a pajtások 
még ezen a héten. 


Lesz új öröm, új izgalom, 
indul kemény munka, 
csízként röppen sok-sok gyerek 
jelentkező ujja. 


Nem kis dolog, de azért jó 
iskolába járni, 

ott fogunk mi dolgos felnőtt 
emberekké válni! 


DONKÓ LÁSZLÓ 


Az elsős rohant az iskolába. 
Mehetett volna lassan is, volt 
idő elég, de ő futott inkább 
mégis, vele röpült az iskola- 
táskája. A. táska piros színű, 
aranycsattos — és gyönyörű. 
A belsejében egymáshoz koc- 
cantak az iskolaszerek. 

A Furulya sípolt is egyet 
ijedtében. 

— Jaj, jaj! Összetörik a 
sípom, csontom ! Mi ez a nagy 
rázkódás? Reng a Föld talán? 

— Dehogyis! Csak szalad a 
kisgazdánk és zötyög a tás- 
kája — magyarázta a Posta- 
irón. Fölényesen, nyugodtan 
beszélt, pedig ő is félt egy 
kicsit, hogy kitörik a hegye. 

A Furulya tisztelettel nézte. 

— Te milyen tájékozott 
vagy, piros ceruzácska! 

— Postairón az én nevem. 
Így szólíts, kérlek! — javí- 
totta ki az gyorsan, aztán 
még büszkén megjegyezte: — 
különben nem először járok 
én iskolába! 

— Megbuktál? — kérdezte 
a Furulya áhítattal. 


— Egy postairón nem buk- 
hat meg! És a postairón a 
legfontosabb eszköz egy elsős 
táskájában. Ezt jegyezd meg, 
pajtás! 

A Furulya szelíden, halkan 
sípolt. 

— Nem jól tudod te ezt, ne 
is haragudj! A furulya a leg- 
fontosabb. Hisz engem vásá- 
rolt meg elsőnek a kisgazdánk 
anyukája, ebbőlis láthatod. . . 

— Ccc! Az is valami? Téged 
azért vettek meg, mert te 
kötelező vagy, mert zenei 
osztályba járunk. Engem vi- 
szont elkunyerált a bátyjától 
a kisgazdánk. Adott is értem 
cserébe öt szalvétát. Úgyhogy 
mégiscsak én vagyok a leg- 
fontosabb! 

És ekkor a táska mélyén 
halkan és szemtelenül éne- 
kelni kezdett valaki: 


Aki eztet elhiszi 
Szamarabb a lónál. . . 
Aki eztet elhiszi 
Szamarabb a lónál! 


A. hang tisztán szólt, jól 
érthették mind, a táskalakók. 

— Ki merészel itt csúfolni 
engem? — toporzékolt dühé- 
ben a Postairón; lehet, hogy 
most tört ki a hegye éppen. 

A Furulya csak mereszt- 
gette a szemét a homályban, 
úgy látta, a táska sarkában 
fészkelődik valaki. 

— Jé, egy kis spárga! — 
örvendezett, mert barátkozó 
természetű volt nagyon. — 
Cukorspárga, ha jól látom?! 

— Madzag az én nevem, 
kérem tisztelettel! — mondta 
hetykén az illető, és kihúzta 
összegubancolt derekát. — 
Csak így egyszerűen: Madzag. 

— Mit keresel te egy elsős 


táskájában? — támadt rá a 
Postairón nyomban. — Hogy 
merészelsz közénk jönni? 


Nézz szét a táskalakók kö- 

JMadzag egy elsős táskájában 


zött! Látod? Füzetek, köny- 
vek, írószerek ! 

A Furulya szerényen sípolt. 

— No igen! És a Furulya 
— hagyta rá a Postairón, de 
nem szívesen. — Mit akarsz 
te miközöttünk? Te... te 
nem is vagy... iskolai fel- 
szerelés ! 

— De nem ám! — kurjan- 
totta vidáman a Madzag. 

— Csak szeretnél iskolába 
járni, ugye? — mondta a 
Furulya kedvesen, biztatón. 

— Én ugyan nem! — tilta- 
kozott élénken a Madzag. — 
De a gazda se! Nem tud az se 
írni, se olvasni, akkor meg 
minek járjon iskolába szé- 
gyenszemre ! 

— Majd megtanul! Azért 
kell iskolába járnia éppen! — 
magyarázta jóindulatúan a 
Furulya. 

A Postairón nem tűrhette, 
hogy itt más vigye a szót. 

—. Én tanítom meg írni, én 
bizony! — mondta fontos- 
kodva. — Majd írunk szép 
hullámos vonalakat, meg ci- 
cafarkot. 

— Cicafarkot, jujujuj! — 
csúfolódott a Madzag. — 
Csakhogy a cica éppen nem 
íráslecke, hanem játék. A gaz- 
dának is van egy cicája, ha 
nem tudnátok. 

— Jaj de borzasztó! Én 
nem szeretem hallani a macs- 
kanyávogást. Sérti a fülemet 
— kényeskedett a Furulya, de 
aztán csöndben hozzátette 


És hát félek is a macs- 


még: 
káktól. 

— Én ugyan nem félek! 
Össze tudnám kötni a lábát, 
ha a kisgazdánk akarná — 
jelentette ki a Madzag büsz- 
kén. 

— És akarja? — remény- 
kedett a Furulya. 

— Nem. Nem szokta. Azt 
mondja, nem szeretik az álla- 
tok. Csak egyszer kötött belő- 
lem masnit a macska farkára, 
de azt is hamar levettük. 
Tényleg nem szerette a macs- 
ka. 

A. Postairón nyugtalanko- 
dott: még lepipálja őt ez a 
spárga! 

— Majd rajzolok én a kis- 
gazdánknak egy macskát, de 
még százat is — hadarta. — 
Meg még krokodilt, oroszlánt 
és sárkányt... 

— Az is valami? Rajzolni 
a sárkányt? — nevetett Mad- 
zag jőízűen. — Én fogva- 
tartottam a sárkányt egy 
egész délután! 

— Jaj de borzasztó! — 
ijedezett a Furulya. — Sárká- 
nya is van a kisgazdánknak? 

— Van. Gyönyörű! 

És most... jelenleg 
hol van az illető? — suttogta 
a Furulya, mert igen félt. 

— A nyárfa tetején — tájé- 
koztatta a Madzag jószívvel. 
— Oda akadt föl még a nyá- 
ron, amikor  felengedtük. 
A hosszú spárga is mind ott 
maradt, csak engem mentett 


meg a gazda, levágott a végé- 
ről. 

— Kár volt! Maradhattál 
volna nyugodtan a nyárfa 
tetején — förmedt rá a Posta- 
irón féltékenyen. — Mert itt 
a táskában semmi szükség 
rád... Itt nem lesz sárkány- 
eresztés, meg macskakötözés. 
Tehát fölösleges holmi vagy. 
A fölösleges holmit meg úgyis 
elveszi a tanító néni. 

— Olyat csak nem tesz? — 
próbálta enyhíteni a dolgot 
a jóságos kis Furulya. 

— Te ne szólj bele! A te 
sorsod se lesz sokkal jobb! 
Titeket úgy  összecserélnek 
majd a gyerekek, hogy csuda. 
Mert minden furulya olyan 
egyforma. Lehet, hogy meg se 
találod az igazi kisgazdát soha 
többé! — ijesztgette a Posta- 
irón, pedig tudhatta, hogy a 
kisebbet nem való ijesztgetni. 

Meg is rémült a Furulya 
kelléképpen. 

— Összecserélnek? Az nem 
lehet! Téged is összecseréltek 
már más postairónokkal? 

— Engem ugyan nem! En- 
gem nem lehet! Látod ezeket 
a jeleket itt az oldalamon? 
Erről mindig megismer majd 
a kisgazdánk. 

— De szép jelek! Hol csi- 
náltattad? 

— Hát nem éppen csinál- 
tattam... szóval... az előző 
gazdám megrágott egy kicsit. 
Amikor nem tudott -valamit, 
engem rágott. 


zag, bosszantotta a Posta- 
irón viselkedése. 
— Mi lesz velem, ha elcserél 


a kisgazdánk? — sopánkodott 


egyre a Furulya. — Mi lesz" 


énvelem, ha elveszek?! P 

— Ne félj, majd én segítek! 
— mondta a Madzag jólel- 
kűen. 

— Hogy segítesz madza- 
gocska, hogy segítesz?! 

— Még nem tudom. Csak 
azt tudom, hogy akarok ne- 
ked segíteni valahogy. Le- 
gyünk barátok, jó?! — lelke- 
sedett a Madzag, és átölelte a 
furulyát, vagyishogy ráhur- 
kolódott egészen. 

Éppen akkor támadt vilá- 
gosság a táskában, mert végre 
kinyílott az aranycsatt, elég 
sokat vesződött vele az elsős. 
Az iskolaszerek egészen közel- 
ről hallották a tanító néni 
hangját: 

— Minden rendben. . . En- 
nek az ügyes kis elsősnek 
minden van a táskájában, 
amire csak szükségünk lesz. . . 


Hát ez a madzag hogy került 


ide? Mire való itt a furulya 


nyakán? Ej tudom már. . . Ez 
lesz az ismertetőjele, leg- 
alább nem cserélheted össze 
senkivel, kisfiam!... Kössük 
csak meg masnira! Így igazán 
szépek együtt, kedvesek! 


NAGY KATALIN 
RÓNA EMY rajza 


Például amikor nem" 
tudtatok szép cicafarkot raj- 
zolni? — szólalt meg a Mad- 

Hamvai Csilla kisdobos rajza a buda- 
pesti Trefort utcai gyakorló iskolából 


Köszöntöm az újoncokat, 


vagyis minden gyereket, mert 
ilyenkor tanév - elején valami- 
lyen szempontból mindenki az. 
Ujonc az ember például a har- 
madik osztályban, mert tavaly 
csak másodikos volt. Ezt a nagy 
eseményt írta meg nekem szép 
levelezőlapon, ünnepi-szép írás- 
sal Katona Ildikó, Mihályfáról. 

Ujnak számít a kisdoboscsa- 
patban minden másodikos, mert 
a tanév végén avatták őket, és 
akkor már alig maradt idő a 
kisdoboséletre. Kojnok Marika 
Mezőmegyer, Fő u. 3. legutóbbi 
levelét még úgy írta alá, hogy 
skisdobosjelölt"; Szécsi Krisz- 
tina, Budapest IX., Vágóhíd u. 
50. pedig így: , nemsokára má- 
sodik osztályos". Mindkettőjü- 
ket köszöntöm az új tanévben, 
és velük együtt Héder Gézát, 
aki első, rövid levelében min- 
den lényeges dolgot közölt ve- 
lem. Be is mutatom itt, annyira 
tetszik nekem: 

, Kedves Űr Kata! Kisdobos 
lettem! Csapatom: 96. sz. Zrí- 
nyi Ilona. Őrsöm: Mackó. Test- 
véreim: Csaba és András. Ők 
még nem iskolások." 

Nógrád megyéből, a pataki 
általános iskolából a Mókus őrs 
még az avatás előtti izgalmas 
napokban írt, azoknak a napok- 
nak is a legizgalmasabb esemé- 
nyéről : avatótestvért választot- 
tak éppen. Örülnék, ha újra 
írna közülük valaki arról, hogy 
mi történt azután? Azután, hogy 
a szép, ünnepélyes pillanatban 
a nyakukba kötötték a kék 
nyakkendőt, ugyan törődnek-e 
egymással kisdobosok és avató- 
testvérek? Hogyan? 


,Új gyereknek" általában 
azokat nevezik a többiek, akik 
most iratkoztak csak abba az 
iskolába, eddig máshová jártak. 
Sokszor kaptam már levelet 
ilyen új gyerektől, leginkább 
szomorkásat: vágyódtak a régi 
barátok után, nem találták még 
a helyüket az új közösségben. 
Most Bóta Erikától, aki eddig 
Noszvajon járt iskolába, és most 
került csak Egerbe (Kassai u. 
15.), azt a hírt kaptam, hogy 
jól érzi magát, szeret itt az új 
osztályában. 

Van olyan gyerek, aki nekem 
számít újoncnak, mert most írt 
először. Blacha Ágnes harma- 
dikos kisdobos, Budapest III., 
Bogdán u. 20. például ezt írja: 
s Egyszerre csak kedvet kap- 
tam, hogy én is írjak neked, 
Űr Kata!" Én meg nagyon örü- 
lök ennek, és mindig fogok vá- 
laszolni neked, Ágnes! 

És köszöntöm persze a legis- 
leginkább újoncokat, az elsősö- 
ket. Levelükből még nem idéz- 


hetek, mert még nem írtak 
nekem, főleg azért, mert csak 
ezután tanulnak meg írni. Se- 
gítsétek, szeressétek őket mind- 
annyian, ti kedves , régiek"! 


Köszöntöm 
az új jótulajdonságokat, 


amit tervbevettek, elhatároz- 
tak a tanév elején a gyerekek. 
Szeretnék még sokat hallani, 
olvasni róluk az év folyamán! 
Szepesi Klári, Budapest-Cin- 
kota, Vidámvásár u. 1. pana- 
szolja, hogy az őrsben nem na- 
gyon tartottak össze eddig a 
gyerekek. Azt reméli, hogy , az 
új tanévben elkezdjük majd az 
összefogást". 


Buhla Ferenc, Budapest XX., 
Debrecen u. 4., azt Írja, hogy 
őrséről egy jót és egy rosszat 
tud mondani. Tornaórán, ver- 
senyeken mindig nyernek, mert 
igen ügyesek. Vasgyűjtésben le- 
maradtak, mert lusták. Azt ta- 
nácsolom, hogy a tornaórai 
ügyességet, fürgeséget alkal- 
mazzátok legközelebb a vas- 
gyűjtésnél is. Ez igazán egy- 
szerű! Különösen, ha ráadásul 
, Bátorság" e híres őrs neve. 


Ún Kata 


anna a a ax a zh KEKE SSSEEZENKttAtttlúWWüütütlúus sfETtLEL- L.L. /tf? 


Kék nefelejcs, 
el ne felejtad ! 


1. Szeptember 29-e a Fegyve- 
res erők napja és a csapat- 
zászló ünnepe. Hozzátok 
rendbe az őrsi zászlókat, 
vagy ha még nincs, készítsé- 
tek el, szerezzétek be. 


2. Kék nyakkendőtök is frissen 
mosva és vasalva várja az 
ünnepet! Természetesen ezt 
minden kisdobos saját maga 
is elvégezheti! 


3. Ne csak ünnepen, hanem 
minden nap legyen virág az 
osztályteremben. A legjobb 
erre a célra a cserepes virág. 
Hetenként más-más kisdo- 
bosnak legyen a megbízatá- 
sa, hogy ápolja a virágokat. 


Amikor én kukta voltam, 
száz túróspalacsintát sütöt- 
tem, egy nagy tálra feltor- 
nyoztam. 

Arra jött egy lányka, be- 
jött a konyhába, meglátta a 
palacsintát, el is fogta rá az 
étvágy. Se szó, se beszéd, 
mind megette az én palacsin- 
táimat. Nagyon megharagud- 
tam, de már későn, a lányka 
észrevette, milyen mérges va- 


gyok, kiszaladt a konyhából. 
Én meg uccu utána! De utól 
nem értem, mégpedig azért, 
mert megbotlottam egy kő- 
ben, és úgy elterültem, mint 
egy palacsinta. 

Engem legalább nem evett 
meg senki. Elnevettem ma- 
gam, a méreg sem evett to- 
vább. 

TAKÁCS ETELKA 
GAÁL ÉVA rajza 


Szép nyári emlék 


MARÉK VERONIKA 
tréfája 


E. nem kitalálás és nem 
mese. Ez olyan színtiszta va- 
lóság, mint a nap az égen, és 
a pincénk törött ablaka, amely 
összeütközött egy teknővel, és 
ma is attól koldulna, ha édes- 
anyám be nem hívja a ház előtt 
ballagó üvegest. 

Ugy volt, hogy az én kedves 
Laci barátommal a patak partja 
felé ereszkedtünk, hadd lássuk, 
kivirágzott-e a , pimpófa?" — 
magyarán, kihajtott-e a fehér, se- 
lyemtapintású batka, a , cicus". 
Hát a batka kipattant ugyan 
egyik-másik fűzön, de a köze- 
lébe nem juthattunk, mert a he- 
gyekben éppen olvadozott a hó, 
és a patak kiöntött. Félméteres 
víz hömpölygött a húsz-harminc 
méternyi szélességű völgyecskén 
az Olt itányába. Szomorúan néz- 
tem a vizet, amely elválasztott a 
gyönyötű batkáktól, de Laci ba- 
tátom nem búsult. Mintha tet- 
szett volna neki az áradás. 

— Hej, ha most indiánok 
lennénk! — sóhajtotta. 

— Akkor tollat viselnénk a 
fejünkön — mondtam. 

— Nem azért mondom — le- 
gyintett Laci, aki két évvel idő- 
sebb volt nálam és mindig hely- 
teigazított, ha kilencéves eszem- 
mel féltekalandoztam a gondo- 
lataitól. — Ha indiánok len- 
nénk, akkor lenne csónakunk. 

— Igaza van — gondoltam. 
Az indiánoknak mindig van 
kéznél csónakjuk. 

— Most milyen egyszerű vol- 
na — folytatta —, csak bele- 
ülnénk és ereszkednénk. . . 


— Egészen az Oltig! — ör- 
vendeztem. 

— A tengeren nem halász- 
nánk, mivelhogy nincs halász- 
engedélyünk. 

— Hát akkor mi a jóságot 
csinálnánk azon a nagy vízen? 

— Utaznánk. Körbeutaznánk 
a földet. 

Én már akkoriban szerettem 
utazni. Édesanyámmal egyszer 
leutaztunk Brassóba. Nagyon 
szép volt, és a vonaton meg- 
ettem egy stanicli cukorkát. Sej- 
tettem azonban, hogy a Föld 
körbeutazása csónakkal körül- 
ményesebb lehet, mint a vona- 
tozás Brassóig és vissza. 

— Nem fáradnánk el az eve- 
zésben? — kérdeztem bátorta- 
lanul. 

— Hiszen ez az! Egyáltalán 
nem eveznénk. Csak arra vi- 
gyáznánk, hogy a csónak egy- 
helyben álljon. Nem érted? Hát 
ide figyelj! Tanulhattad az isko- 
lában, vagy ha még nem tanul- 
tad, ezután tanulod, hogy a Föld 
egy nap s egy éjjel, huszonnégy 
óra alatt fordul egyet. Egyéb 
dolgunk nem volna, mint be- 
állítani a csónakot orral nyugat- 
nak és egyhelyben állni. Közben 
a Föld elfordulna alattunk, és mi 
huszonnégy óta alatt az egészet 
megkerülnők ! 

Elcsodálkoztam és büszkén, 
meghatottan néztem Lacit. Ki- 
nek van még a világon ilyen 
okos batátja? 

— Nem lehetne mégis. . . va- 
lami csónakfélét szerezni? — 


kérdeztem, mett sajnáltam vol- 
na a kiváló alkalmat elszalasz- 
tani. 

— Lehetni lehetne, azt hi- 
szem, a ti mosóteknőtök na- 
gyobb a miénknél, és ha jól lát- 
tam, édesanyád sincs otthon. Én 
addig hozok gyufát és gyettyát. 

— Hogy lássunk a sötétben? 
— kérdeztem borzongva. . 

— Nem. Azért, hogyha repe- 
dés lenne a teknőn, gyertyát 
csepegtetünk reá, hogy ne foly- 
jék be a víz. 

Nem telt belé tíz perc, ismét 
a víz mellett voltunk. Én ugyan 
egy darab kenyeret és a halász- 
hotgomat is felcsomagoltam né- 
mi zsineggel — hátha nem kérik 
az engedélyt a tengeten —, és a 
pincéből kifelé jövet kitörtem a 
pinceablakot a teknő segítségé- 
vel, de kicsite nem adunk! Laci 
zsebét kinyomta a három szál 
gyertya és a gyufa, kezében pe- 
dig egy karó, azzal taszigáljuk 
majd a csónakunkat, ha elakad, 
és ha majd a tengerre érünk, 
a kató segítségével tartjuk egy- 
helyben, amíg a Föld szép nyu- 
godtan elfordul alattunk. A tek- 
nőn nem volt repedés, ügyesen 
reáhelyeztük a vízre. Úgy libe- 
gett rajta, mint egy hadihajó, ha 
nem fogjuk, el is úszik. De fog- 
tuk. 

— Hagyjuk, hadd dagadjon 
egy kicsit — mondta Laci. Hagy- 
tuk. 

— Én most próbaképpen el- 
evezek addig a fűzfáig — mond- 
ta ismét Laci és belépett a tek- 
nőbe, majd a karóval ellökte 


magát a parttól. Jó méternyit 
hajózhatott a hullámokon, mert 
aztán a teknő billent egyet és 
Laci hanyatt esett. Sóbálvánnyá 
meredve néztem, amint a térden 
felül érő vízben talpra áll, el- 
kapja a felbotult teknőt és a 
partra vonszolja. A karó el- 
úszott. 

— Nem baj — mondta dide- 
tegve —, megfeledkeztünk az 
egyensúlyról. Holnap délelőtt 
két deszkát teszünk a teknőre, 
arra ülünk és tartjuk az egyen- 
súlyt. Most gyorsan hozzátok 
szaladunk és megszáradok. 

A teknőt ideiglenesen vissza- 
tettem a pincébe. Laci megszá- 
radt. Estére hazajött édesanyám 
és megdicsért, milyen szépen 
játszunk, szórakozunk magunk- 
ban. Hát jól is szórakoztunk, 
mert egy térkép előtt Laci meg- 
mutatta, mennyire kell vigyáz- 
nunk majd holnap, nehogy a 
Föld forgása közben nekünk- 
szaladjon Amerika. 

Másnapta a patak visszahúzó- 
dott medrébe. 

— Nem baj — vigasztalt La- 
ci —, majd máskor. 

De hol nagymosás volt ná- 
lunk, hol Laci nem volt otthon, 
hol én jártam másfelé. . . 

Több mint harminc esztendő 
telt el azóta. Sokfelé jártam, de 
a Földet még nem sikerült meg- 
kerülnöm. Talán az idén. 

De vajon megvan-e még az a 
régi mosóteknő ? 


FODOR SÁNDOR 
WAGNER JÁNOS rajza 


A TÁLTOS AUTÓ 


Van nekem egy Wartburg 
autóm, de garázsom nincsen. 
Mert nincs is már régen any- 
nyi garázs Budapesten, mint 
ahány autó. Kint áll az én 
kocsim az ablakom alatt ezen 
az új házakkal körülépített 
tágas játszótéren. A játszó- 
tér nem a legalkalmasabb 
hely az autó számára, mert 
hol egy futball repül neki, 
hol labda gurul alája, s akik 
utána bújnak, kormos háttal 
kerülnek ki onnan. Előfor- 
dult már, hogy egy jó darab 
vajas kenyér ragadt az ol- 
dalához. Egyesek, csupa sze- 
retetből végigtapogatják, s 
ott marad az öt maszatos 
ujjuk helye, de akadnak olya- 
nok is, akik kődarabbal raj- 
zolnak jeleket az oldalára. 
Az elején még az is meg- 
történt néhányszor, hogy ki- 
sebb gyerekek felmásztak a 
tetejére, és cipőjük sarkával 
összekarcolták a szép fénye- 
zést. Jó, hogy be nem hor- 
padt a lemez alattuk. 

Nem tehettem mást, brigá- 
dot alakítottam a kocsim vé- 
delmére. Természetesen nem 
ment ez ingyen, mert a bri- 
gád tagjait időnként meg- 


kocsikáztattam. Ennek meg 
az lett a vége, hogy az egész 
játszótéren mindenki brigád- 
tag akart lenni. Micsoda zűr- 
zavar lett abból, hogy mikor, 
ki üljön be a kocsiba! Mert 
azért nekem más dolgom is 
volt, mint a gyerekek ko- 
csiztatása. Nagy versengés ke- 
letkezett, különféle sértődé- 
sek, egyszóval megint csak 
felbomlott a rend. 

Egy szép reggel, ahogy ki- 
tekintek az ablakon, legna- 
gyobb megdöbbenésemre azt 
látom, hogy két kisebb gyerek 
elöl, kettő hátul áll a kocsim 
ütközőjén, és hintáznak ott, 
olyan lelki nyugalommal, 
mintha ez egészen természe- 
tes dolog volna. 

Rohantam le úgy, ahogy 
voltam, ingujjban. A. gyere- 
kek nem szaladtak el, amikor 
megláttak. Nem vagyok szá- 
mukra idegen. Nemcsak a 
kocsimról ismernek, tudják, 
hogy meséket szoktam írni, 
látták sokan a bábjátékomat, 
de legtöbben a Kinizsi Pál 
című könyvemet olvasták. 

A falhoz lapultak mind a 
négyen és lesütötték a sze- 
müket. 


— Szégyelljétek magatokat 
— mondtam, bizony elég ha- 
ragosan —, nem gondoljátok, 
hogy fáj annak a kocsinak, 
ha ilyen durván bántok vele? 

Kis hallgatás után a leg- 
kisebb szólalt meg: 

— Hiszen nem érez az. 

— Hogyne érezne — erősí- 
tettem —, hát ez az én lovam. 
Ezzel járom az országot, hogy 
minél többet megtudjak róla, 
mint annak idején Kinizsi 
Pál. Tudjátok-e, hogy hívták 
a lovát? 

— Villám! — vágták rá 
egyből valamennyien. És 
most már benne voltak a 
játékban, óvatos léptekkelkö- 
zelebb húzódtak. 

— Hát, ha ez ló — szólt 
a legbátrabbik —, akkor hol 
van a szeme? 

— Itt, de még milyen két 
nagy szeme van — mutattam 
a reflektorokra. 

— És a szája? — kérdezte 
egy másik gyerek. 

Könnyű dolgom volt, mert 
a Wartburgnak valóbanolyan 
a hűtőrácsa, mint mikor a ló 
nyerítésre nyitja a száját. 

— Hol van a lába? 

Megmutattam a négy kere- 
ket. Ezt is elfogadták. 

— Hanem a farka! Farka 
az aztán nincs — kiáltott 
diadalmasan a legkisebbik. 

Hát, ebben igaza volt. 
Hiába vakartam a fejemet, 
nem tudtam semmi okosat 
kitalálni. A. kipufogó csővel 
nem dicsekedhettem, mert 
nemrégiben megnyomódott, s 
még egy centire sem lógott 
ki a kocsi fara alól. 

Felharsant a nevetés, de a 
hátam mögött is, mert ak- 
korra már összegyülekeztek a 
gyerekek az egész játszótér- 
ről. 

— Nono! Nem kell ezen 
nevetni! —- végre feltaláltam 
magam. — Levágták a csa- 

tában, azért nincs farka. Elő- 
fordul ez. 

A nevetés abbamaradt. 

— Szegény Villám! — só- 
hajtoztak a gyerekek, s most 
már megint csak arra kellett 
vigyáznom, hogy szeretetből- 
szánakozásból maszatosra ne 
simogassák. 

Egy ideig megint nagyobb 
tiszteletben tartották a Wart- 
burgot. Nemegyszer hallot- 
tam a szobámból ilyen kiál- 
tást: ,Ne nyúlj hozzá, fáj 
neki!" , De csaksimogatom..." 
Ne simogasd, mert megrúg!" 

Egyik nap megint csak 
hallottam visszafojtott beszél- 
getést, vitatkozást a kocsim 
körül, de nem néztem ki, 


igen el voltam merülve a 
munkámban. Egyszercsak ro- 
hanás, aztán hosszú csönge- 
tés. 

Kinyitottam az előszoba- 
ajtót, egy csomó gyerek állt 
ott, lélekszakadva egyszerre 
kiáltoztak: 

— Tatay bácsi, Tatay bá- 
csi! Van már farka a lovának! 

Leszaladtam, hát mit lát- 
tam ott nagy meglepetésem- 
re! Egy sárkány három-négy 
méteres, cifra, lobogós farkát 
kötötték a kipufogó csövem- 
hez. 

Mit volt mit tennem, a 
sikeres meglepetés után, bár- 
mennyire is sürgetett a mun- 
kám, meg kellett kocsikáz- 


tatnom a gyerekeket. Bezsú- 
folódtak vagy nyolcan a ko- 
csiba, s azon mód, a sárkány- 
farokkal végig kellett hajta- 
nom a Hajdú utcán, a Fias- 
tyúk utcán. Csodálkozva áll- 
tak meg, bámultak az embe- 
rek, de mi nem törődtünk 
vele, csak száguldottunk. 

— Jó ló ez a Villám! — uj- 
jongtak a gyerekek. 

A légörvény magasra kapta 
a sárkányfarkat. Akik hátra 
tudtak fordulni a nagy szo- 
rongásban, örömükben még 
tapsoltak is. 

— Hiszen repülünk! Nem 
is ló ez, hanem valóságos 
táltos! 

TATAY SÁNDOR 


SZŐNYI GYULA rajzai 

Odanézz, te Sári, Mári, Klári, 
tud a lányom két kereken járni ! 


Biciklije meggy-piros és fürge, 
azzal fut a focipályán körbe . . . 


Csingilingi — messze szól a csengő, 
azt zengi, hogy ,,baj-nok lesz, ha fel-nő !" 


Ha megáll, csak leugrik a drága, 
fék helyett most megteszi a lába. 


Aztán hamar a nyeregbe pattan. 
, Bajnok lesz biz!" — dörmögöm magamban. 


DONKÓ LÁSZLÓ verse 


ars ön 


Azt hiszem, most valahogyan 
úgy kellene köszönnöm, hogy 
jó tanévet, jó évkezdést! Vajon 
sokat felejtettetek a nyáron? 
Például tudjátok-e hány ujjatok 
van? Szerintem kilenc! Mert 
lám, a jobbkezemen van egy, 
kettő, három, négy, öt. Ötödik 
a jobbkezem kisujja, hatodik a 
jobb kezem gyűrűse, hetedik 
a középső, nyolcadik a mutató, 
kilencedik a hüvelykem. No, 
ugye, hogy nekem van igazam? 

Budapesten Vadászati Világ- 
kiállítás van. Bánhidi Judit paj- 
tás (Pécs III., Újmecsekalja, Pol- 
láck M. u. 14.) 


Úzawagwadászatna 


hív bennünket! Ők szívesen 
játsszák, s minél többen van- 
nak, annál érdekesebb. ,,Kiszá- 
molással két vadászt választunk. 
A többiek a szarvasok. Kijelö- 

lünk egy vadásztanyát, ez lehet 
egy fa vagy épületnél beszögel- 
lés. A vadászok megfogják egy- 
más kezét, úgy próbálják meg- 
fogni a szarvasokat. De csak 
kézenfogva érvényes a vadásza- 
tuk! Ha kergetnek és megfog- 
nak valakit, odaviszik a vadász- 
tanyára, s az , elejtett" szarvas 
nem mehet el onnan. Ha még 
egy szarvast fognak el, akkor a 
két volt szarvas vadásszá válik, 
és kézenfogva most már ők is 
kergetik a szarvasokat. A játék 
mindaddig folyik, amíg egy 
szarvas marad — és az az egy 
szarvas a győztes, mert nyilván 
ő volt valamennyi játékos közt 
a legügyesebb! 

Jordán Klári (Nagybörzsöny, 
Rákóczi u. 108.) kiszámolót 
küldött: 


s Éni, péni, jupiténi, 
efer, gefer, Juli néni, 
iszlinkó, miszlinkó, 
te vagy a fogó!" 


Ha már megtanultuk a fogó- 
kiszámolót, tanuljunk meg hoz- 
zá egy Svédországból származó 
fogó-játékot is! 


94 


Á j Cd j HALAK Óh 


pajtás — 


a neve. Ezt is minél többen 
játsszák, annál jobb. Ugy sora- 
kozzanak a részvevők, hogy 
ugyanannyi játékos legyen egy- 
más mellett a sorban, mint egy- 
más mögött. Így tulajdonkép- 
pen egy nagy négyzetet alkot- 
nak. Az egymás mellett állók 
megfogják egymás kezét. A futó 
és a fogó a sorok közt levő ut- 
cácskákban fut, egyikből ki, a 
másikba be. A csapat a futót 
segíti. Amikor a fogó majdnem 
elkapja, a játékosok, vezetőjük 
jelére, egymás kezét elengedik 
és , balra át"-ot csinálnak, és 
ismét összefogódznak. Ha a 
sorok megváltoznak, más hely- 
zetbe kerül a fogó és futó egya- 
ránt. Mert a futó esetleg két 
utcányira kerül tőle. Ha ismét 
megközelíti, újabb , balra át"- 
tal segítenek a futónak. Ha a 
fogó ügyes és elkapja mégis a 
futót, akkor új fogót és újabb 
futót kell választani — Klári 
kiszámolójának a segítségével! 
Jó mulatást kívánok! 


Játszópajtás 


1. Keresztrejtvény: Vízszintes: 1. Diák 7. Tésztába való 
10. Eladó nemes fém 11. Rag 12. Égitest 13. Majdnem 
KATA 14. ISZ 15. Szaktárs becézve 16. Teát fogyasztó 
20. A bor is ez 22. Kocsi alkatrésze 23. Jövőbe látó. 


: Függőleges: 1. Oktat 2. Tenyérnyi 3. Mutatja a hónapokat 
és napokat minden évben 4. UNY 5. Énekhang 6. A kar- 
órát a csuklóhoz erősíti 7. Az óra számlapján mutatja 
az időt 8. Szerszámok 9. Feleki 17. Két egyforma 
magánhangzó 18. Kiejtett mássalhangzó 19. . . .és okozat 
21. AS 


A kettős betűk egy négyzetbe kerülnek! 
Beküldendő: vízszintes 1, függőleges 1, 3. 


2. Cserebere. A két egymás mellett levő rajz a kezdő- 
betűvel különbözik egymástól. 


3. Hasonlatok. A rajzokat az alábbi szavakhoz hasonlatként használjuk (pl. Erős, mint a bors): Egészséges, fürge, al- 
szik, gyáva, könnyű, süket, szakad, lassú. 


Megfejtési határidő: szeptember 20. 


A megfejtéseket küldjétek erre a címre: Kisdobos 
szerkesztősége, Budapest 8. postafiók 57. 

A jobb felső sarokban látható kis rajzot — most egy 
sakktáblát — szíveskedjetek kivágni és a megfejtésre rá- 
ragasztani. Aki minden rejtvényt jól megfejtett és meg- 
írta a címét, osztályát, az képeslapot kap. Kisdobosok 6, 
úttörők 12 levelezőlap beküldése után kaphatnak könyv- 
jutalmat. 


Az augusztusi rejtvények helyes megfejtése: 
Keresztrejtvény : vízszintes 1. folytatva a függőleges 1.: 


Kellemes nyaralást kíván a Kisdobos. Betűjáték: Jeges, 
beteg, perec, retek, lemez, keret, nevet, veder. Kép- 
rejtvény: holdrakéta, üstökös. 


KISDOBOS 
Szerkesztő: Gergely Márta 
Szerkesztőség: Budapest VII., Dohány utca 40. Telefon: 421—392. 
Kiadja az Ifjúsági Lapkiadó Vállalat. Felelős kiadó: Tóth László. 
Terjeszti a Magyar Posta. Előfizethető bármely postahivatalnál, a kézbesítőknél, 

a Posta hírlapüzleteiben és a Posta Központi Hírlap Irodánál (KHI 

Budapest V., József nádor tér 1. sz.) közvetlenül vagy postautalványon, 
valamint átutalással a KHI 215—96162 pénzforgalmi jelzőszámára. 
Előfizetési díj: negyedévre 9—— Ft, félévre 18— Ft, egész évre 36 Ft, 
71.0865 — Kossuth Nyomda, Budapcst. A címlap LUKÁCS ÁGNES munkája 


INDEX: 25.442 

